b'\n_START_ARTICLE_\nJedrska katastrofa v elektrarni Fuku\xc5\xa1ima-Dai\xc4\x8di\n_START_PARAGRAPH_\nJedrska katastrofa v elektrarni Fuku\xc5\xa1ima - Dai\xc4\x8di  je nastala kot posledica mo\xc4\x8dnega potresa in cunamija 11. marca 2011 ob 15. uri in 42 minut na Japonskem._NEWLINE_Jedrska nesre\xc4\x8da v elektrarni Fukushima-Daichi obsega serijo odpovedi opreme, jedrska taljenja in izpustov radioaktivnih snovi, ki so posledica potresa in cunamija, ki je se zgodil 11. Marca 2011. Elektrarna je imela \xc5\xa1est lo\xc4\x8denih reaktorjev z vrelo vodo, ki jih je na\xc4\x8drtovalo in zgradilo podjetje GE, vzdr\xc5\xbeevalo pa jih je podjetje Tokyo Electric Company (TEPCO). Nesre\xc4\x8da v Fukushimi je najve\xc4\x8dja jedrska nesre\xc4\x8da po \xc4\x8cernobilu iz leta 1986, obenem pa je od \xc4\x8dernobilske nesre\xc4\x8de bolj zapletena, saj se je okvarilo ve\xc4\x8d reaktorjev, ki pa na sre\xc4\x8do v atmosfero niso spustili toliko jedrskih snovi._NEWLINE_V \xc4\x8dasu potresa se je reaktor 4 ravno izpraznil, 5. in 6. sta bila  v mirovanju za na\xc4\x8drtovano vzdr\xc5\xbeevanje. Preostali reaktorji so se samodejno izklopili, medtem ko so varnostni generatorji za\xc4\x8deli z varnostnim ohlajevanjem reaktorjev. Celoten obrat je bil poplavljen s 15 metrskim cunamijem, vklju\xc4\x8dno z nizko le\xc5\xbee\xc4\x8dimi generatorji in elektri\xc4\x8dnimi stikali v kleti reaktorja. Prav tako je cunami poplavil zunanje \xc4\x8drpalke za oskrbo morske vode, ki se uporablja za hlajenje. Priklju\xc4\x8ditev na elektri\xc4\x8dno omre\xc5\xbeje je bilo uni\xc4\x8deno, ko je cunami uni\xc4\x8dil elektri\xc4\x8dne vode. Vse mo\xc4\x8di za hlajenje so bile izgubljene in reaktorji so se za\xc4\x8deli pregrevati, zaradi naravnega razpada cepitvenih produktov, ki so bili ustvarjeni pred zaustavitvijo. Poplave so ovirale in onemogo\xc4\x8dale zunanjo pomo\xc4\x8d._NEWLINE_V urah in dneh, ki so si sledili, so reaktorji 1, 2 in 3 dosegli popolno stopitev. Ugotovljeno je bilo, da je bil zgornji del jedra v prvem reaktorju stopljen, zaradi tega se je sesedel v spodnjo \xc4\x8detrtino jedra, pribli\xc5\xbeno ob 15:10, 12. Marca, se je jedro reaktorja spet ohladilo, kot je vstopila voda v spodnjem delu reaktorja. Jedro se je nato za\xc4\x8delo pregrevati, saj je bila morska voda dodana \xc5\xa1ele ob 20.20. To je vodilo do vodikove eksplozije, ki je uni\xc4\x8dila zgornji del stavbe pri reaktorjih 1, 3 in 4. Eksplozija v reaktorjih 1 in 3 je po\xc5\xa1kodovala reaktor 2, velik po\xc5\xbear pa je zajel reaktor 4. Zaradi nesre\xc4\x8d naj bi za\xc4\x8dela voda, ki je bila namenjena ohlajevanju, iztekati ven iz reaktorjev in jedrska jedra se niso ve\xc4\x8d hladila. Jedrske palice, shranjene v bazenih v vsakem reaktorju stavbe, so se za\xc4\x8dele pregrevati, ko je raven vode v bazenih padla na kriti\xc4\x8dno raven. Strah pred radioaktivnimi izpusti je privedla do evakuacije v radiusu 20 kilometrov okoli elektrarne,  medtem ko so delavci utrpeli visoko izpostavljenost sevanju in so jih izmeni\xc4\x8dno evakuirali v razli\xc4\x8dnih \xc4\x8dasovnih obdobjih. Generator v bloku 6 je bil ponovno zagnan 17. Marca, kar je omogo\xc4\x8dalo hlajenje reaktorja 5 in 6, ki sta bila najmanj po\xc5\xa1kodovanai. Elektri\xc4\x8dno omre\xc5\xbeje je bilo obnovljeno na posameznih delih elektrarne do 20. Marca, vendar je oprema za reaktorje od 1 do 4, ki so bili po\xc5\xa1kodovani zaradi poplave, po\xc5\xbeara in eksplozije, ostala neuporabna. Poplavljena voda z radioaktivno vodo je \xc5\xa1e vedno prepre\xc4\x8devala dostop do kletnih prostorov, kjer so bila potrebna popravila. Delavci so v kletne prostore lahko vstopili \xc5\xa1ele 5. Maja. Meritve, ki jih je opravilo japonsko ministrstvo za znanost in izobra\xc5\xbeevanje, so kazale sledi radioaktivne sevanja na severu dr\xc5\xbeave na obmo\xc4\x8dju oddaljeno 30\xe2\x80\x9350\xc2\xa0km od elektrarne, kar je spro\xc5\xbeilo velike skrbi. Hrana, ki je bila pridelana na tem obmo\xc4\x8dju je bila takoj odmaknjena iz prodaje. Na podlagi neodvisnih meritev je bilo ugotovljeno, da so izpusti iz Fukushime primerljivi s tistimi iz \xc4\x8cernobila leta 1986. Uradniki iz Tokya so za\xc4\x8dasno priporo\xc4\x8dili, da se niti voda iz vodovoda ne sme uporabljati, sploh ne za pripravo hrane za dojen\xc4\x8dke. Plutonijeve kontaminacije so na\xc5\xa1li v tleh na dveh lokacijah v okolici elektrarne, a so nadaljnje analize pokazale, da gre za gostoto, ki je pod mejo nevarnosti. V hospatilizacijo sta bila pripeljana dva delavca, ki sta imela \xc5\xbeivljenjsko nenevarne opekline na gle\xc5\xbenjih, ker sta predolgo stala v radioaktivni vodi. _NEWLINE_Japonski uradniki so sprva nesre\xc4\x8do ocenili za 4. stopnjo po mednarodni lestvici jedrskih dogodkov (INES), kljub mnenju drugih mednarodnih agencij, da bi morala biti vi\xc5\xa1je. Raven je bila nato zvi\xc5\xa1ana na 5. stopnjo in na koncu celo na 7., kar je najvi\xc5\xa1ja stopnja ogro\xc5\xbeenosti. Japonska vlada in TEPCO sta bila  v tujem tisku mo\xc4\x8dno kritizirana zaradi slabe komunikacije z javnostjo, saj naj bi prave rezultate analiz prekrivali in skrivali pravo ogro\xc5\xbeenost v obmo\xc4\x8dju jedrske nesre\xc4\x8de. Tuji strokovnjaki so izpostavljali, da bo obmo\xc4\x8dje o\xc4\x8di\xc5\xa1\xc4\x8deno jedrskega materiala \xc5\xa1ele \xc4\x8dez ve\xc4\x8d sto ali celo tiso\xc4\x8d let. Voodja kabineta Yukio Edano je napovedal, da se bo elektrarna odstranila, ko bo krize konec.\n_START_SECTION_\nZahteve hlajenja\n_START_PARAGRAPH_\nJedrski reaktor proizvaja toploto z razdelitvijo atomov, obi\xc4\x8dajno urana, v veri\xc5\xbeno reakcijo. Reaktorji \xc5\xa1e naprej ustvarjajo toploto tudi po tem, ko se veri\xc5\xbena reakcija ustavi zaradi radioaktivnega razpada nestabilnih izotopov, cepitvenih produktov, ki jih ustvarja ta proces. Razpad nestabilnih izotopov in toplote ni mogo\xc4\x8de ustaviti, zato je potrebno hlajenje, ki omogo\xc4\x8da nadzor nad jedrskim gorivom. Jedrske gorivne palice, ki so dosegle dovolj nizko temperaturo, obi\xc4\x8dajno zahtevajo \xc5\xa1e ve\xc4\x8d let hladilno vodo v bazenu izrabljenega goriva, preden jih je mogo\xc4\x8de varno prenesti v suho skladi\xc5\xa1\xc4\x8denje. Za varno odstranitev je potrebno v reaktorju \xc5\xa1e naprej kro\xc5\xbeiti hladilna voda preko gorivnih palic in okoli izrabljenega jedrskega goriva. V jedru reaktorja se obtok hlajenja dose\xc5\xbee z uporabo visokega tlaka, ki \xc4\x8drpa vodo skozi reaktorske tla\xc4\x8dne posode v toplotne izmenjevalce. Ti sistemi prenesejo toploto v sekundarni izmenjevalec toplote s posebnim vodnim sistemom, ki je nato iz\xc4\x8drpan v morje ali stranske ohlajevalne stolpe. Da hladilna voda kro\xc5\xbei tudi, ko je reaktor zaprt in ne more proizvajati elektri\xc4\x8dne energije, se \xc4\x8drpalka napaja z drugimi enotami, ki delujejo na samem kraju. Poleg tega imajo reaktorji vgrajen tudi posebni parni pogon, zaradi katerega lahko hlajenje nemoteno deluje ob ve\xc4\x8djem izpadu elektrike. Parne turbine so zato manj odvisne od zasilnih generatorjev, pomanjkljivost pa je v tem, da parne turbine proizvajajo paro le toliko \xc4\x8dasa, dokler reaktor proizvaja paro. Ko je hladilna voda v \xc4\x8detrtem reaktorju ogreta do vreli\xc5\xa1\xc4\x8da, ima hladilni sistem sposobnost, da zavreto vodo izpari. Kapaciteta v elektrarni Fukushima omogo\xc4\x8da izpareti pribli\xc5\xbeno 70 ton vode na dan (12 litrov na minuto), kar postavlja sistem za enega najbolj\xc5\xa1ih na Japonskem. Razlog, da je hlajenje tako bistvenega pomena za jedrski reaktor je to, da je veliko notranjih sestavnih delov in obloge goriva iz zirkaloja. Pri normalnih temperaturah obratovanja (pribli\xc5\xbeno 300 stopinj Celzija) je zirkaloj inerten. Vendar, ko se hladilna voda v reaktorju segreje nad 500 stopinj celzija in je prostor poln pare, zirkaloj ustvari eksotermno reakcijo, oksidira in proizvaja vodik.\n_START_SECTION_\nZgodovina varnosti\n_START_PARAGRAPH_\nJedrska elektrarna Fuku\xc5\xa1ima je bila znana po \xc5\xa1tevilnih \xc5\xa1kandalih in aferah, zaradi \xc4\x8desar je odstopilo veliko \xc5\xa1tevilo vodstvenih delavcev TEPCO-a. Vsi ti \xc5\xa1kandali so privedli do \xc5\xa1tevilnih razkritij o nepravilnostih delovanja elektrarne. Leta 2002 je TEPCO priznal, da so ponarejevali podatke o varnosti reaktorjev, zaradi \xc4\x8desar je morala dru\xc5\xbeba zapreti kar 17 reaktorjev po celi Japonski.  Kasneje je bilo ugotovljeno, da distribucijska pot od ventilov jedrskega reaktorja do elektri\xc4\x8dnih skladi\xc5\xa1\xc4\x8d ni bila pregledana kar 11 let. In\xc5\xa1pekcijski pregledi niso zajemali naprav povezanih s hladilnimi sistemi, elektri\xc4\x8dnimi generatorji in vodnimi \xc4\x8drpalki, zato je bila morebitna ogro\xc5\xbeenost ves \xc4\x8das na visoki stopnji. To je povzro\xc4\x8dilo, da je bila v zadnjih letih jedrska elektrarna v Fuku\xc5\xa1imi pod velikim drobnogledom svetovne javnosti. Tuji in\xc5\xa1pektorji so se pregleda lotili natan\xc4\x8dno ter vsa odstopanja in neskladje so morale biti re\xc5\xa1ene v \xc4\x8dimkraj\xc5\xa1em \xc4\x8dasu._NEWLINE_Poleg vseh teh nepravilnosti, je mednarodna agencija za jedrsko energijo (IAEA) poro\xc4\x8dala tudi zaskrbljenost glede proti potresne varnosti velike ve\xc4\x8dine japonskih elektrarn. Na sre\xc4\x8danju glede jedrske varnosti leta 2008 v Tokyu, so \xc5\xa1tevilni neodvisni strokovnjaki ugotovili, da bi lahko potres z magnitudo nad 7.0 po Richterjevi lestvici \xc5\xa1tevilnim elektrarnam prizadejal po\xc5\xa1kodbe, ki bi lahko predstavljale veliko jedrsko nevarnost. Na Japonskem je strah pred mo\xc4\x8dnej\xc5\xa1imi potresi, ki bi lahko po\xc5\xa1kodovali jedrske elektrarne prisoten \xc5\xbee ves \xc4\x8das, zato so nekatere jedrske elektrarne \xc5\xbee zaprli, v veliki ve\xc4\x8dini pa so morali protipotresne sisteme dodatno okrepiti in testirati. Zadnji rezultati so \xc5\xbee nakazovali bolj\xc5\xa1o varnost v primeru katastrofalnega potresa, seveda pa bi bilo v primeru potresa apokalipti\xc4\x8dnih razse\xc5\xbenosti najverjetneje tudi to premalo.\n_START_SECTION_\nPo cunamiju\n_START_PARAGRAPH_\nDo potresa je pri\xc5\xa1lo v petek 11. Marca, okoli 14.45 ure. Epicenter potresa je bil v bli\xc5\xbeini otoka Hon\xc5\xa1u, po Richerjevi lestvici pa je bil izmerjen z magnitudo okoli 9,0. Potres je povzro\xc4\x8dil precej gmotne \xc5\xa1kode, \xc5\xa1e ve\xc4\x8dji udarec pa je Japonski prizadejal cunami, ki je celino dosegel 50 minut kasneje. Elektrarna Fuku\xc5\xa1ima je bila zasnovana proti mo\xc4\x8dnej\xc5\xa1im potresom, proti tako visokem cunamiju, ki je sledil v tem primeru, pa je bila nemo\xc4\x8dna. Tudi reaktorji so bili dobro za\xc5\xa1\xc4\x8diteni proti potresu, ki je le delno po\xc5\xa1kodoval zgradbo, medtem, ko je bila za\xc5\xa1\xc4\x8dita pred visokim valom preslaba._NEWLINE_Cunami je meril 13-15 metrov v vi\xc5\xa1ino in je zlahka predrl skozi zgolj 6 metrsko za\xc5\xa1\xc4\x8dito. Voda je v trenutku poplavila kleti, kjer so bile name\xc5\xa1\xc4\x8dene turbinske \xc4\x8drpalke, ustavila je tudi zasilne generatorje. Vsa elektri\xc4\x8dna napeljava v elektrarni se je ugasnila in voda je nemoteno vdrla v zgradbo. V \xc4\x8dasu poplave je TEPCO takoj obvestil organe, kot zahteva zakon. Oblasti so poslale signal o nevarnosti pred jedrsko nesre\xc4\x8do, nih\xc4\x8de pa ni vedel kako hudo je zares, saj so vsi informativni monitorji ob poplavi odpovedali. Druga elektrarna v Fuku\xc5\xa1imi (Fukushima II), ki je bila prav tako prizadeta ob cunamiju, je bila poprej \xc5\xbee ustrezno nadgrajena, zato tam poplava bistvene \xc5\xa1kode ni naredila. Pri vzpostavitvi elektrike so se pri elektrarni Fuku\xc5\xa1ima I povezali s Fuku\xc5\xa1ima II in tako pri\xc4\x8deli s prvo fazo \xc4\x8drpanja naplavljene vode.\n_START_SECTION_\n\xc5\xbdrtve\n_START_PARAGRAPH_\nMediji so poro\xc4\x8dali o najmanj dveh mrtvih delavcih TEPCO-a zaradi uni\xc4\x8dujo\xc4\x8dega potresa in posledi\xc4\x8dno cunamija. 45 pacientov je bilo te\xc5\xbeje po\xc5\xa1kodovanih ob evakuaciji, veliko pa jih je bilo dehidriranih. New York Times je poro\xc4\x8dal o petih \xc5\xbertvah potresa v elektrarni, mnogo naj bi bilo po\xc5\xa1kodovanih, dva delavca pa sta bila pogre\xc5\xa1ana. Enajst delavcev je bilo po\xc5\xa1kodovanih ob hidrogenski eksploziji v reaktorju 3, nekaj med njimi je bilo izpostavljenih neposrednem radioaktivnem sevanju. Japonska vlada je poro\xc4\x8dala, da so po radioaktivnem sevanju pregledali 160.000 ljudi in pri nobenem ni bilo odkritega sevanja, ki bi lahko vplivalo na zdravje. _NEWLINE_Aprila 2011 je ameri\xc5\xa1ka agencija za energijo podala rezultate in projekcije radioaktivnega tveganja v naslednjih letih. Bistvenih obremenilnih rezultatov niso odkrili.  Nekaj ve\xc4\x8d sevanja v ozra\xc4\x8dju in zemlji v radiusu 50\xc2\xa0km je bilo mo\xc4\x8d izmeriti, vendar v minimalnih enotah, ki \xc4\x8dlove\xc5\xa1kega zdravja ne ogro\xc5\xbeajo.\n_START_SECTION_\nEnota 1 reaktor\n_START_PARAGRAPH_\n11. Marca se je Reaktor 1 uspe\xc5\xa1no odzval na potres. \xc4\x8ceprav so evakuirani delavci poro\xc4\x8dali o mo\xc4\x8dnem tremencah znotraj stavbe in razpokah na stenah znotraj reaktorja. Ob 15.37 so zaradi potresa odpovedali vsi generatorji, samo \xc5\xa1e zasilne baterije so delovale, ter nekateri varnostni sistemi. \xc5\xa0ele kasneje je bilo ugotovljeno, da so zaradi cunamija odpovedale tudi zasilne baterije. TEPCO je hitro proglasil jedrsko nevarnost v reaktorjih 1 in 2, saj se reaktor ni primerno ohlajal._NEWLINE_Alarm je bil za\xc4\x8dasno preklican, ko je bilo za enoto 1 spremljanje nivoja vode obnovljeno. Ob 17:07 je bil ponovni alarm. Potencialna radioaktivna para je bila spu\xc5\xa1\xc4\x8dena iz primarnega kroga v sekundarno zaprto obmo\xc4\x8dje, da bi zmanj\xc5\xa1ali visok pritisk._NEWLINE_Po izgubi mo\xc4\x8di in ugasnitvi reaktorja, se je na za\xc4\x8detku enota 1 ohladila in sicer z uporabo lo\xc4\x8devalnega kondenzacijskega sistema. Pribli\xc5\xbeno 10 minut po potresu, so TEPCO operaterji odstranili oba lo\xc4\x8devalna kondenzatorja enote 1 in namesto tega so se odlo\xc4\x8dili za aktivacijo HPCI (visokotla\xc4\x8dna hladilna injekcija) sistem z namenom ohladitve reaktorja ter ob 15:07 je bil aktiviran sistem jedrnega oblaka z namenom ohladitve zatiralnega bazena._NEWLINE_Operaterji niso bili sposobni aktivirati lo\xc4\x8devalnih kondenzatorjev  dolgo \xc4\x8dasa po cunamiju (ve\xc4\x8d kot 30 minut). Po tem \xc4\x8dasu so kondenzatorji iz neznanega razloga delovali v presledkih. Kondenzatorji so bili oblikovani tako, da bi morali uspe\xc5\xa1no hladiti enoto 1 najmanj 8 ur in ni znano, kako u\xc4\x8dinkoviti so bili. Po tem bi bilo potrebno napolniti kondenzatorje rezervoarja, ki pa so pod atmosferskim pritiskom (zahtevana je nizka \xc4\x8drpalna glava). Na podlagi oblike, bi morali lo\xc4\x8devalni kondenzatorji odvrniti vro\xc4\x8dino od reaktorja in jo preusmeriti iz primarnega zadr\xc5\xbeevalnika v atmosfero ampak z omejenim in neobstoje\xc4\x8dim delovanjem, ohlajevanje jedra in zadr\xc5\xbeevalnika ni bilo uspe\xc5\xa1no. Ob polno\xc4\x8di se je zni\xc5\xbeeval nivo vode v reaktorju, zato je TEPCO razglasil nevarnost radioaktivnega spusta. V zgodnjih urah 12. Marca je TEPCO poro\xc4\x8dal, da se zvi\xc5\xa1uje nivo radioaktivnosti v stavbi turbine enote 1 in razmi\xc5\xa1ljajo, da bi v atmosfero spustili nekaj visokega pritiska, kar bi povzro\xc4\x8dilo spust radioaktivnosti. Sekretar glavnega kabineta Yukio Edano je zjutraj povedal, da bi bila vrednost morebitne radioaktivnosti za tem majhna in da bi jo prevladujo\xc4\x8di vetrovi odpihnili v morje. Ob 02:00 je bil po poro\xc4\x8danju pritisk reaktorjevega zadr\xc5\xbeevalnika 600 Kpa (pascal) (6 enot pritiska ali 87 funtov na kvadratni meter), za 200 Kpa (pascal) vi\xc5\xa1ji kot v normalnih okoli\xc5\xa1\xc4\x8dinah.  Po poro\xc4\x8danju je bil tudi ob 05:30 pritisk v notranjosti reaktorja 1, za 2.1 krat normalnega nivoja, 820 Kpa (pascal)._NEWLINE_12. Marca med polno\xc4\x8djo in 11:00 dopoldne se je kon\xc4\x8dalo delovanje hlajenja in na tej to\xc4\x8dki je TEPCO za\xc4\x8del olaj\xc5\xa1ati pritisk in dovajati vodo. V tem \xc4\x8dasu je zaposleni delavec enote 1 prejel dozo sevanja v vrednosti 106 mSv in je bil kasneje poslan v bolni\xc5\xa1nico na ocenitev njegovega stanja._NEWLINE_Nara\xc5\xa1\xc4\x8dujo\xc4\x8da vro\xc4\x8dina v zaprtem obmo\xc4\x8dju je privedla do pove\xc4\x8danja pritiska. Elektrika je bila potrebna tako za hlajenje vodne \xc4\x8drpalke kot za prezra\xc4\x8devalne ventilatorje, ki se uporabljajo za pogon plinov skozi toplotne izmenjevalnike v zaprtem obmo\xc4\x8dju. Spust plina iz reaktorja je potreben, \xc4\x8de pritisk postane previsok in je v korist hlajenja reaktorja, ko voda zavre. Ampak to tudi pomeni, da je bila ohlajena voda izgubljena in da jo je potrebno nadomestiti. \xc4\x8ce ni bilo nobene po\xc5\xa1kodbe na gorivnih elementih, naj bi bila voda v reaktorju le rahlo radioaktivna._NEWLINE_12. marca ob 07:00 so TEPCO v izjavi za javnost navedeli, da so meritve radioaktivnih snovi (jod in drugi), pokazale pove\xc4\x8dano vrednost v primerjavi z normalnim nivojem. Povi\xc5\xa1ana vrednost v primerjavi z normalnim nivojem, se je pokazala tudi v spremljanju ene od objav. 12. marca ob 04:00 se je odmerek, evidentiran na glavnih vratih, pove\xc4\x8dal iz 69 nGy/h (za gama sevanje, kar je enako kot 69 nSv/h) na 866 nGy/h in sicer 40 minut kasneje preden je dosegel najvi\xc5\xa1jo vrednost 0.3855 mSv/h ob 10:30._NEWLINE_Ob 13:30 so zaposleni odkrili radioaktivni Cezij-137 in Jod-131 v bli\xc5\xbeini reaktorja 1, kar je pomenilo, da je po\xc5\xa1kodovano nekaj jedrskega goriva. Hladilna raven vode je padla za toliko, da je bilo ogro\xc5\xbeenih nekaj delov nuklearnih gorivnih palic in bi zato lahko pri\xc5\xa1lo do delnega taljenja. Nivo radioaktivnosti je bil na meji omejitve._NEWLINE_14. marca se je stopnja sevanja \xc5\xa1e naprej pove\xc4\x8devala na obmo\xc4\x8dju, z merjenjem ob 02:20 z intenzivnostjo 0.751 mSv/h na eni lokaciji in ob 02:40 z intenzivnostjo 0.650 mSv/h na drugi lokaciji v obmo\xc4\x8dju. 16. Marca je maksimalno branje doseglo najvi\xc5\xa1jo vrednost na 10.850 mSv/h.\n_START_SECTION_\nEksplozija\n_START_PARAGRAPH_\n12. marca ob 07:00 JST je premier Naoto Kan vpra\xc5\xa1al direkotja Daiichija Masao Yoshida, zakaj njegovi delavci niso odprli ventilov za spro\xc5\xa1\xc4\x8danje pove\xc4\x8danega pritiska pare znotraj reaktorja. Yoshida je odgovoril, da niso mogli odpreti elektri\xc4\x8dnih ventilov, ker so ostali brez elektrike ter je bilo sevanje previsoko, da bi lahko poslal delavce, da ro\xc4\x8dno odprejo ventile. Kljub vsemu je TEPCO ob 09:15 poslal delavce, da ro\xc4\x8dno odprejo ventile, saj sta se pritisk in temperatura vztrajno pove\xc4\x8dala. Visoko sevanje je upo\xc4\x8dasnilo delo in ventili niso bili odprti vse do 14:30._NEWLINE_12. marca ob 15:36 je eksplodiralo v stavbi reaktorja enote 1. Stranske stene zgornjega nivoja je odpihnilo stran. Ostala je samo navpi\xc4\x87no oblikovana jeklena mre\xc5\xbea. Na ju\xc5\xbeni strani se je podrla streha in prekrila tla ter nekaj naprav. Stene so bile relativno nedotaknjene v primerjavi s kasnej\xc5\xa1o eksplozijo v enotah 3 in 4. Video prikaz eksplozije je pokazal, da je bila eksplozija prvotno usmerjena s strani._NEWLINE_Streha stavbe je bila oblikovana za za\xc5\xa1\xc4\x8dito notranjega obmo\xc4\x8dja pred vremenskimi vplivi in ne za visok pritisk ob eksploziji. V reaktorjih Fukushima 1 je primarno zadr\xc5\xbeevanje sestavljeno iz drywell in wetwell betonskih konstrukcij pod najvi\xc5\xa1jim nivojem v neposredni bli\xc5\xbeini reaktorske tla\xc4\x8dne posode. Sekundarno zadr\xc5\xbeevanje vklju\xc4\x8duje najvi\xc5\xa1je nadstropje z bazeni napolnjeni z vodo za shranjevanje sve\xc5\xbeega ali izrabljenega goriva in za shranjevanje izrabljenega orodja in strukture._NEWLINE_Strokovnjaki so se kmalu strinjali, da je bil vzrok eksplozija vodika. Skoraj zagotovo se je vodik izoblikoval v notranjosti reaktorske posode in sicer zaradi padca nivoja vode, izpostavljene zbirki obloge strukture/gorivu zircaloy katerega reakcija je bila, da je nastala para in proizvajanje vodika, ki se je odvajal v zadr\xc5\xbeevalno stavbo._NEWLINE_Uradniki so ugotovili, da je primarnost zadr\xc5\xbeevanja v reaktorju ostala nedotaknjena in da ni bilo veliko uhajanja radioaktivnih snovi, \xc4\x8deprav je bila pove\xc4\x8dana stopnja sevanja po eksploziji. Vendar pa poro\xc4\x8dilo za ugotovljanje dejstev navaja, da obstaja mo\xc5\xbenost, da je bilo dno RPV-ja po\xc5\xa1kodovano in bi lahko nekaj goriva padlo in se nabiralo na tleh D/W-ja (ni\xc5\xbeji podstavek). Fukushimini strokovnjaki so poro\xc4\x8dali o stopnji sevanja v tovarni, ki je dosegla 1,015 mSv/h. 13. marca je IAEA poro\xc4\x8dal, da so bili \xc5\xa1tirje delavci po\xc5\xa1kodovani v eksploziji reaktorja enote 1 in poro\xc4\x8dali o treh po\xc5\xa1kodbah v drugih incidentih na drugih mestih. Prav tako so poro\xc4\x8dali o delavcu, ki je bil izpostavljen sevanju, vi\xc5\xa1jem od normalnega nivoja radioaktivnosti ampak je nivo padel pod situacijo za nujne primere.\n_START_SECTION_\nMorska voda za hlajenje\n_START_PARAGRAPH_\n12. marca ob 20:05 je japonska vlada odredila, da se vbrizga morska voda v enoto 1, v novem prizadevanju ohladitve reaktorjevega jedra.  To je bila zadnja mo\xc5\xbenost. TEPCO je ob 20:20 za\xc4\x8del s hlajenjem z morsko vodo in dodal borovo kislino kot nevtronski absorber, z namenom, da bi prepre\xc4\x8dil kriti\xc4\x8dno nesre\xc4\x8do. Napolnitev vode v reaktorjevo sredico naj bi trajala od pet do deset ur, kar pomeni, da bi se reaktor ohladil v pribli\xc5\xbeno desetih dneh. Dovod vode v tla\xc4\x8dno posodo reaktorja so omogo\xc4\x8dala gasilska vozila s strani gasilske brigade. 14. Marca ob 01:10 je bil dovod morske vode ustavljen za dve uri, ker je zmanjkalo vse razpolo\xc5\xbeljive vode v bazenih  obrata (podobno je bil ustavljen dovod v enoti 3). NISA je poro\xc4\x8dala, da je bilo med razkritjem uni\xc4\x8denih 70% gorivnih palic._NEWLINE_18. marca je bila name\xc5\xa1\xc4\x8dena nova razdelilna plo\xc5\xa1\xc4\x8da v pisarno, ki meji na enoto 1, za dobavo elektrike prek enote 2, ko je bila dva dni kasneje ponovno priklju\xc4\x8dena na prenosno omre\xc5\xbeje. 21. Marca se je nadaljevalo z vbrizgavanjem morske vode prav tako je bila popravljena nadzorna instrumentacija. 23. Marca je postalo mo\xc5\xbeno vbrizgavanje vode v reaktorjevo sredico z uporabo krmilnega vodnega sistema, kar je bilo bolj\xc5\xa1e od gasilskih vozil, ki je dvignilo pretok vode od 2 do 18 m3/h (kasneje se je zmanj\xc5\xa1alo na 11m3/h in nadalje za zmanj\xc5\xa1evanje nabiranja onesna\xc5\xbeene vode) in 24. Marca se je ponovno vzpostavila razsvetljava v osrednji operativni sobi._NEWLINE_Glede na CNN je bilo tako kot 24. marca mi\xc5\xa1ljeno, da je bazen izrabljenih goriv v celoti ali pa delno izpostavljen. Zaradi vbrizgavanja morske vode se je pove\xc4\x8dal pritisk v reaktorju, katerega posledica je bila izpust pare in kasneje ubla\xc5\xbeitev z zmanj\xc5\xa1anjem pretoka vode. Po poro\xc4\x8dilih je bila tudi rast temperature samo za\xc4\x8dasna.  TEPCO je uteko\xc4\x8dinil nekaj pare v vodo v bazen izrabljenega goriva._NEWLINE_Ocenjeno je bilo, da je ve\xc4\x8d kot 26 ton morska sol mo\xc5\xbeno nakopi\xc4\x8diti v reaktor enote 1 in dvakrat toliko v enoti 2 in 3. Ker sol ma\xc5\xa1i hladilne cevi in razjeda katode cirkonijev oksid gorivnih palic, je bila uporaba sve\xc5\xbee vode za hlajenje, najve\xc4\x8dja porioriteta.\n_START_SECTION_\nStabilizacija reaktorja\n_START_PARAGRAPH_\nZaradi te\xc5\xbeav z rjavenjem, ki jo je povzro\xc4\x8dala slana voda in ma\xc5\xa1itev cevi s soljo, je bila sve\xc5\xbea hladilna voda transportirana s tovornim \xc4\x8dolnom v Fukushimo._NEWLINE_24 marca je bila elektri\xc4\x8dna energija (prvotno iz za\xc4\x8dasnih virov vendar off-site mo\xc4\x8d, uporabljena 3. Aprila) ponovno vzpostavljena v delih enote, pri \xc4\x8demer je bila ponovno vzpostavljena razsvetljava v osrednji kontrolni sobi._NEWLINE_25. marca je bila sve\xc5\xbea voda ponovno na voljo za dodajanje reaktorju namesto slane vode, medtem, ko se je delo nadaljevalo s popravljanjem enote hladilnega sistema. 1890 m3 (500,000 USgal) sve\xc5\xbee vode je bilo prepeljane na obmo\xc4\x8dje obrata s strani tovornega \xc4\x8dolna ameri\xc5\xa1ke vojske. 29. Marca so bila gasilska vozila, ki so jih uporabili za dovajanje vode v reaktor, zamenjana z elektri\xc4\x8dnim pogonom \xc4\x8drpalk._NEWLINE_28. marca so pri\xc4\x8deli s \xc4\x8drpanjem, da bi odstranili radioaktivno vodo z vsebnostjo cezija in joda iz kletnih obmo\xc4\x8dij. To vodo so shranili v kondenzacijske sisteme. 29. Marca je bilo \xc4\x8drpanje ustavljeno zaradi tega, ker so bili kondenzacijski rezervoarji skoraj polni in na\xc4\x8drt je bil, da vodo preusmerijo v cisterne tla\xc4\x8dnega bazena z valovi._NEWLINE_7. aprila je TEPCO pri\xc4\x8del z vbrizgavanjem du\xc5\xa1ika v tla\xc4\x8dno posodo, ki naj bi po pri\xc4\x8dakovanjih zmanj\xc5\xa1alo verjetnost nadaljnje eksplozije vodika. Od takrat naprej je vbrizgavanje potekalo in se je ponavljalo tudi v drugih enotah v Fukushimi. Kasneje, na dan 7. Aprila pred velikimi popotresnimi sunki se je temperatura v jedru reaktorja nepri\xc4\x8dakovano povzpela na 260\xc2\xa0\xc2\xb0C. Vzrok za to ni bil znan. 8. Aprila je temperatura padla na 246\xc2\xa0\xc2\xb0C. 27. Aprila je TEPCO spremenil svojo oceno po\xc5\xa1kodovanosti goriva v enoti 1 iz 55% na 70%._NEWLINE_17. aprila so za vstop v stavbo reaktorja uporabili robota na daljinsko upravljanje. Opravili so veliko pregledov in ugotovili, da 29. Aprila ni bilo znatnega pu\xc5\xa1\xc4\x8danja vode iz tla\xc4\x8dne posode._NEWLINE_23. in 26. Aprila je bilo zaskrbljujo\xc4\x8de dejstvo, da so gorivne palice v enoti 1, izpostavljene zraku, kar je povzro\xc4\x8dilo, da je TEPCO za\xc4\x8del razmi\xc5\xa1ljati o napolnitvi tla\xc4\x8dne posode z vodo za hlajenje reaktorja, kljub skrbi za celovitost stavbe. Kakorkoli \xc5\xbee, prizadevanja so bila upo\xc4\x8dasnjena pri merjenju sevanja enote 1 tako visoko kot 1,120 mSv/hr. 13. Maja je TEPCO napovedal, da bo nadaljeval z na\xc4\x8drtom polnjenja tla\xc4\x8dne posode kljub mo\xc5\xbenosti lukenj, ki bi jih povzro\xc4\x8dilo raztapljanje gorivnih elementov, prisotnih v tla\xc4\x8dni posodi. TEPCO je pri\xc4\x8dakoval, da se bo ob pove\xc4\x8dani koli\xc4\x8dini \xc4\x8drpane vode v enoto 1 lahko nadomestila kakr\xc5\xa1no koli uhajanje iz lukenj, vendar se je 15. Maja odlo\xc4\x8dil za opustitev tega na\xc4\x8drta, ko je odkril, da je klet v enoti 1 \xc5\xbee na pol poplavljena._NEWLINE_5. maja so v stavbo reaktorja namestili ventilacijske sisteme z namenom \xc4\x8di\xc5\xa1\xc4\x8denja visoko radioaktivnega zraka zajetega v stavbi reaktorja._NEWLINE_12. maja je merilnik vode v reaktorju izmeril in se je pozneje tudi izkazalo, da je bil nivo vode ni\xc5\xbeji kot je bilo predvideno, da bo (ko je nivo vode pre\xc5\xa1el na ni\xc5\xbejo raven merilnika)._NEWLINE_13. maja se je za\xc4\x8delo pripravljalno delo na namestitvenih delih stavbe reaktorja. Gradbena dela so se pri\xc4\x8dela 28. Junija._NEWLINE_20 .maja so v stavbo vstopili delavci in potrdili nivo vode in sevanja v reaktorju._NEWLINE_Od 2. Julija naprej je bil reaktor hlajen z uporabo sve\xc5\xbee vode, pre\xc4\x8di\xc5\xa1\xc4\x8deno s \xc4\x8distilno napravo._NEWLINE_21. avgusta je TEPCO poro\xc4\x8dal, da so v petek 19. Avgusta, vsi toplotni senzorji enote 1 izmerili manj kot 100 stopinj Celzija. Ko bodo drugi cilji izpolnjeni, bo enota 1 dosegla nivo hladne zaustavitve.\n_START_SECTION_\nMo\xc5\xbenost kriti\xc4\x8dnosti\n_START_PARAGRAPH_\nPoro\xc4\x8dilo 13-ih opazovanj nevtronskih \xc5\xbearkov 1,5\xc2\xa0km jugozahodno od obrata \xc5\xa1tevilka 1 in dveh reaktorjev, od 13. do 16. Marca, je pokazalo, da se je pove\xc4\x8dala mo\xc5\xbenost jedrske cepitve po za\xc4\x8detnem SCRAMingu reaktorjev na Fukushima Daiichiju. 16. Marca so poro\xc4\x8dali, da bi bile lahko gorivne palice v bazenu izrabljenih goriv v enoti 4 izpostavljene zraku, kar je pokazatelj mo\xc5\xbenosti za\xc4\x8detka cepitve v tem gorivnem bazenu. Kasnej\xc5\xa1a poro\xc4\x8dila o izjemno visokem nivoju joda-134, so potrdila to teorijo, saj je zelo visok nivo joda-134 pokazatelj cepitvenih reakcij. Prav tako je isto poro\xc4\x8dilo pokazalo visoko vrednost klorida-38, na podlagi katerega so nekateri jedrski znanstveniki izra\xc4\x8dunali, da se je pojavila cepitev v enoti 1. Kljub navedbam TEPCO-ta, da je bilo poro\xc4\x8dilo meritev joda-134 napa\xc4\x8dno, je IAEA priznala analizo klorida kot veljavno teorijo pokazatelja cepitve, s tem, ko so na novinarski konferenci podali izjavo, da je stopljeno gorivo v enoti 1 reaktorske zgradbe lahko povzro\xc4\x8ditelj izoliranih nenadzorovanih veri\xc5\xbenih jedrskih reakcij. Kakorkoli \xc5\xbee, TEPCO je izrazil svojo skrb nad to\xc4\x8dnostjo poro\xc4\x8dila o visoki vsebnosti joda in klorida s formalnim vra\xc4\x8dilom poro\xc4\x8dila dne 21. aprila, ki je izlo\xc4\x8dilo oba, tako izjemno visoko raven joda-137 kot nivo klorida-38, kot dokaz kriti\xc4\x8dnosti. TEPCO ni komentiral skrbi kriti\xc4\x8dnosti, ko je umaknil svoje poro\xc4\x8dilo. IAEA pa ni umaknila njegovih komentarjev in so nekateri nepristranski strokovnjaki ugotovili najnovej\xc5\xa1e meritve nivoja joda-134 , ki je bil vi\xc5\xa1ji od pri\xc4\x8dakovanega.\n_START_SECTION_\nTaljenje\n_START_PARAGRAPH_\n12. maja so TEPCO-tovi in\xc5\xbeenitji potrdili, da se je pojavilo taljenje in da je staljeno gorivo padlo na dno reaktorjeve tla\xc4\x8dne posode. Javna slu\xc5\xbeba je povedala, da so gorivne palice reaktorja enote 1 v celoti izpostavljene z nivojem enega (3,3 \xc4\x8devljev) metra vode, pod temelji skupka goriva._NEWLINE_Glede na poro\xc4\x8dilo japonskih novinarjev so luknje v temeljih tla\xc4\x8dne posode in se je po vsej verjetnosti ve\xc4\x8dino goriva stopilo. Najverjetneje je jedrsko gorivo steklo v tla\xc4\x8dno posodo, ki je bila po\xc5\xa1kodovana v eksploziji med krizo. To je vzrok za negativno kritiko japonske vlade in TEPCO-ta in sicer za to, ker sta konstantno podcenjevali resnost situacije._NEWLINE_Operater je na\xc5\xa1el poplavljeno klet z 4,2 metra vode. Delavcem je bilo onemogo\xc4\x8deno opazovanje poplavne situacije zaradi visokega nivoja sevanja iz vode._NEWLINE_TEPCO je ocenil, da je bilo jedrsko gorivo izpostavljeno zraku manj kot pet ur po potresnem udarcu. Gorivne palice so se raztapljale zelo hitro, ko je notranja temperatura jedra dosegla 2,800\xc2\xa0\xc2\xb0C v \xc5\xa1estih urah. V manj kot 16-ih urah, se je jedro reaktorja stopilo in padlo na dno tla\xc4\x8dne posode in z gorenjem naredilo luknjo skozi posodo. V tem \xc4\x8dasu se je voda \xc4\x8drpala v reaktor, v upanju in trudu, da bi prepre\xc4\x8dili najhuj\xc5\xa1i scenarij \xe2\x80\x93 taljenje pregretega goriva , njegova pot skozi zadr\xc5\xbeevalnik in spu\xc5\xa1\xc4\x8danje velikih koli\xc4\x8din radionuklidov v okolje. Junija je japonska vlada potrdila, da je v enoti 1 prelomljena reaktorska posoda in tako se \xc5\xbee mesece po katastrofi nadaljuje iztekanje na\xc4\x8drpane hladilne vode.\n_START_SECTION_\nIzrabljeno gorivo v bazenu reaktorja 1\n_START_PARAGRAPH_\nOd 31. Marca je bila dodana dodatna morska voda v bazen izrabljenega goriva, prvotno z uporabo betonske \xc4\x8drpalke. Sve\xc5\xbea voda je bila uporabljena od 14. maja. Kakorkoli \xc5\xbee, 29. maja je bila voda lahko vbrizgana z uporabo za\xc4\x8dasne \xc4\x8drpalke in vrsto hlajenja bazena izrabljenega goriva (FPC)._NEWLINE_10. avgusta so v bazenu izrabljenega goriva preklopili iz sistema vbrizgavanja vode \xe2\x80\x93 ki je funkcioniral 5 mesecev, v sistem kro\xc5\xbenega hlajenja. Prvi\xc4\x8d po katastrofi 11. marca, so vsi \xc5\xa1tirje po\xc5\xa1kodovani reaktorji na obmo\xc4\x8dju uporabljali sistem kro\xc5\xbenega hlajenja s toplotnimi izmenjevalci.\n_START_SECTION_\nEnota 2 reaktor\n_START_PARAGRAPH_\nDva dizelska generatorja sta v \xc4\x8dasu po potresu delovala brez te\xc5\xbeav in vsi hladilni sistemi so dobro delovali. Visokotla\xc4\x8dni hladilni sistemi so dobro hladili in nadzorovali jedro, vseeno pa se je ob 15.00 aktiviral \xc5\xa1e sistem za odvajanje toplote. Ko je cunami dosegel elektrarno so vsi sistemi in zasilni generatorji prenehali z delovanjem.\n_START_SECTION_\nEnota 3 reaktor\n_START_PARAGRAPH_\nPo odpovedi reaktorja, so operaterji aktivirali izolacijo jedra s sistemom RCIC, prav tako so aktivirali ostale sisteme za odvajanje toplote. Vendar pa ni znano ali so bili sistemi zagnani \xc5\xa1e pred cunamijem.  \xc4\x8crpalke RHRS in CS so bile ob cunamiju skoraj popolnoma uni\xc4\x8dene. Ob pomo\xc4\x8di zadnjih zasilnih baterij, je sistem RCIC deloval \xc5\xa1e toliko, da je nadziral temperaturo vode v reaktorju.'